Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 74/12/8806	Košice, 22.5.2013
EEČ : 2-65-155-2013

U Z N E S E N I E

Trestná vec:	obvinený XXXXX 
Zločin:	Poškodzovanie a ohrozovanie prevádzky všeobecne prospešného zariadenia podľa § 286 odsek 1 písmeno a, odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, Slovensko
-	v  obci Vtáčkovce, okres XXXXX-okolie, d¨ľa 16. 9.2012 v presne nezistenom čase na štátnej ceste smerom na obec Kecerovce, po predchádzajúcej vzájomnej dohode s ml. XXXXX, ml. XXXXX a ml. XXXXX poškodili verejné telekomunikačné zariadenie spoločnosti XXXXX tým spôsobom, že pomocou tenkého stromu zvesili kábel zo stĺpov na zem, kde ho pílkou na železo prerezali na dvoch miestach a následne 85m viacžilový kábel odcudzili,  čím svojim konaním spôsobili poruchu prevádzky tohto všeobecne prospešného zariadenia a to výpadok telefonickej siete a internetu v obci Vtáčkovce, a spoločnosti XXXXX, XXXXX, XXXXX 2, škodu na zariadení vo výške 257,18 €
-	v  obci Vtáčkovce, okres XXXXX-okolie, d¨ľa 10. 11. 2012 v presne nezistenom čase do 11.13 hod. na štátnej ceste smerom na obec Kecerovce, po predchádzajúcej vzájomnej dohode s  ml. XXXXX a ml. XXXXX poškodili verejné telekomunikačné zariadenie spoločnosti XXXXX tým spôsobom, že medzi nosnými drevenými stĺpmi telekomunikačného vedenia označenými č.1 až č.3, ktoré sa nachádzajú na pravej strane štátnej cesty cca 500m pred obcou Vtáčkovce, nezisteným spôsobom a predmetom prerušili a odcudzili 80m telekomunikačného medeného 40 žilového kábla typu FLES 10XNo,6 spolu s nosným ocelovým lanom, v dôsledku čoho došlo k prerušeniu telefónneho a internetového spojenia v obci Vtáčkovce a svojim konaním spôsobili spoločnosti XXXXX, XXXXX, XXXXX 2, škodu na zariadení vo výške 399,81 €

lebo je trestné stíhanie neprípustné podľa § 9 odsek 1 písmeno d

Odôvodnenie:
          Uznesením vyšetrovateľa  Okresného riaditeľstva Policajného zboru v Košiciach - okolie, Odbor kriminálnej polície, Oddelenie všeobecnej kriminality   sp. zn. ORP-522/OVK-KS-2012 zo dňa 17. 9. 2012 bolo začaté trestné stíhanie a následne dňa 11. 2. 2013 bolo vznesené obvinenie ml. XXXXX, pre spolupáchateľstvo k  zločinu poškodzovania a ohrozovania prevádzky všeobecne prospešného zariadenia podľa § 20, § 286 ods.1 písm. a, ods. 2 písm. a/ Trestného zákona  spáchaného dňa 16. 9. 2012 na vyššie uvedenom skutkovom základe.

           Uznesením vyšetrovateľa  Okresného riaditeľstva Policajného zboru v Košiciach - okolie, Odbor kriminálnej polície, Oddelenie všeobecnej kriminality   sp. zn. ORP-646/OVK-KS-2012 zo dňa 12. 11. 2012 bolo začaté trestné stíhanie a následne dňa 11. 2. 2013 bolo vznesené obvinenie ml. XXXXX, pre spolupáchateľstvo k  zločinu poškodzovania a ohrozovania prevádzky všeobecne prospešného zariadenia podľa § 20, § 286 ods.1 písm. a, ods. 2 písm. a/ Trestného zákona  spáchaného dňa 10. 11. 2012 na vyššie uvedenom skutkovom základe.

           Uznesením vyšetrovateľa  Okresného riaditeľstva Policajného zboru v Košiciach - okolie, Odbor kriminálnej polície, Oddelenie všeobecnej kriminality   sp. zn. ORP-522/OVK-KS-2012 zo dňa 13. 2. 2013  boli podľa § 21 ods. 3 Trestného poriadku / per analogiam / s poukazom na § 18 ods. 1 Trestného poriadku spojené obe vyššie uvedené trestné stíhania na spoločné konanie.

             Po skončení vyšetrovania predložil vyšetrovateľ Okresného riaditeľstva Policajného zboru v Košiciach - okolie, Odbor kriminálnej polície, Oddelenie všeobecnej kriminality na tunajšiu prokuratúru dňa 14. 5. 2013 vyšetrovací spis s návrhom na zastavenie trestného stíhania podľa § 215 ods. 1 písm. d/ Trestného poriadku v časti týkajúcej sa obvineného ml. XXXXX.
             
             Vykonaným dokazovaním, výsluchom spoluobvinených, poškodeného a svedkov, zabezpečením znaleckého posudku z odboru elektrotechniky bolo preukázané, že skutky pre ktoré sa vedie trestné stíhanie sa stali, tieto majú znaky trestného  činu a spáchal ich obvinený ml. XXXXX.

            Z úmrtného listu zo dňa 20. 2. 2013 vyplýva, obvinený XXXXX, narodený 12. 9. 1998 v Prešove, trvale bytom Kecerovce, časť Kecerovské Kostoľany číslo 47,  zomrel dňa 17. 2. 2013.  Uvedená skutočnosť je zapísaná v knihe úmrtí matričného úradu XXXXX-Západ, zväzok 30, ročník 2013 strana 33, por.č. 129.

            Podľa § 215 ods.1  písm. d/ Trestné poriadku prokurátor zastaví trestné stíhanie ak je neprípustné podľa ustanovenia § 9 Trestného poriadku.

            V zmysle ustanovenia § 9 ods. 1 písm. d / Trestné poriadku trestné stíhanie nemožno začať, a ak už bolo začaté nemožno v ňom pokračovať a musí byť zastavené proti tomu, kto zomrel.

            Poukazujúc na vyššie uvedené skutočnosti  bolo potrebné rozhodnúť tak, ako sa to uvádza vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Olejníková
prokurátorka